stanford-oval/wikipedia huggingface dataset:
เชนลองกันดั้ม
รูปแบบอื่น ๆ > เทียนหลงกันดั้ม

ปรากฏตัวในภาคเสริม ความมุ่งมั่นของทิเอล (新機動戦記ガンダムW ～ティエルの衝動～) เทียนหลงกันดั้มเป็นโมบิลสูทรุ่นต้นแบบที่พวก OZ ที่รอดจากสงครามแอบพัฒนาขึ้นโดยใช้ข้อมูลของอัลทรอนกันดั้ม เทียนหลงกันดั้มไม่มีสามง่ามบีม แต่ติดแผงสะท้อนบีมและเซลสุริยะไว้ทั่วตัวเพื่อให้สามารถต่อสู้ได้เป็นเวลานาน ทั้งยังมีซีโร่ซิสเต็มติดตั้งไว้เพื่อให้สามารถควบคุมโมบิลดอลได้ กรุง พรละมัย เพื่อนของทิเอลได้ขโมยเทียนหลงกันดั้มไปเพื่อช่วยทิเอลตามหาพี่ แต่กรุงได้ทรยศทิเอลที่สุสานนักรบเพื่อเอาเทียนหลงกันดั้มไปเข้าร่วมกับกองกำลังมารีเมียร์ แต่สุดท้ายก็ถูกสังหารเมื่อระบบซีโร่ซิสเต็ม 2.5 ของวิงกันดั้มเซราฟิมทำงานเพื่อป้องกันตัวเอง
ดูเพิ่ม

รายชื่อหุ่นยนต์ใน After Colony
เชลยศึก

เชลยศึก (อังกฤษ: prisoner of war) หมายถึง บุคคลที่อยู่ในการคุมขังของฝ่ายข้าศึกระหว่างหรือหลังการขัดกันด้วยอาวุธทันที ไม่ว่าบุคคลนั้นจะเป็นพลรบหรือผู้ที่มิใช่พลรบก็ตาม วลีดังกล่าวมีบันทึกว่าใช้ครั้งแรกประมาณ ค.ศ. 1660
เชลยศึกชาวเซอร์เบียใน เบลเกรดแห่งกองกำลังออสเตรีย-ฮังการี ระหว่างสงครามโลกครั้งที่หนึ่งในปี ค.ศ. 1915
ผู้จับเก็บพลรบและผู้ที่มิใช่พลรบในการคุมขังต่อเนื่องโดยชอบและมิชอบหลายประการ ตั้งแต่เพื่อแยกจากพลรบที่ยังอยู่ในสนามรบ เพื่อปล่อยตัวและส่งกลับประเทศเดิมอย่างเป็นกิจจะลักษณะหลังความเป็นศัตรูกัน เพื่อแสดงชัยชนะทางทหาร เพื่อลงโทษ เพื่อฟ้องดำเนินคดีฐานอาชญากรรมสงคราม เพื่อหาประโยชน์จากแรงงาน เพื่อเรียกเข้าเป็นทหารหรือเกณฑ์เป็นพลรบของตน เพื่อหาข่าวกรองทางทหารและการเมือง และเพื่อปลูกฝังความเชื่อทางการเมืองหรือศาสนาใหม่
ดูเพิ่ม

เชลยศึก (ละครโทรทัศน์ไทย)
เชลย (ละครโทรทัศน์ไทย)
เชฟโรเลต โซนิค

| เชฟโรเลต โซนิค |
| --- | --- |

ภาพรวม
บริษัทผู้ผลิต: แดวู เจเนอรัลมอเตอร์
เรียกอีกชื่อ: เชฟโรเลต อาวีโอ
เริ่มผลิตเมื่อ: พ.ศ. 2545-2563
ตัวถังและช่วงล่าง
ประเภท: รถยนต์นั่งขนาดเล็กมาก (B)
โครงสร้าง: เครื่องยนต์วางด้านหน้าตามขวาง ขับเคลื่อนล้อหน้า (Transverse FF)
ระยะเหตุการณ์
รุ่นก่อนหน้า: เชฟโรเลต เมโทร แดวู ลาโนส
รุ่นต่อไป: เชฟโรเลต โอนิกส์ (จีน) เชฟโรเลต เซล Chevrolet Cavalier (fourth generation) (Central America)
เชฟโรเลต โซนิค (อังกฤษ: Chevrolet Sonic) เป็นรถยนต์ซับคอมแพ็กต์ (Sub Compact) ของเชฟโรเลต (Chevrolet) ในเครือจีเอ็ม (GM) หรือเจนเนอรัล มอเตอร์ โดยทางจีเอ็มได้พัฒนาโซนิคขึ้นมาแทนที่รถเชฟโรเลต อาวีโอ (Chevrolet Aveo) ที่ได้เลิกผลิตแล้ว ซึ่งประกอบไปด้วย รถเชฟโรเลต โซนิค แบบนอทช์แบ็ค 4 ประตู (Chevrolet Sonic NB) และ รถเชฟโรเลต โซนิค แฮทช์แบ็ค 5 ประตู (Chevrolet Sonic HB) ระบบเกียร์ที่ใช้เป็นแบบเกียร์ธรรมดา 5 สปีด และ ระบบเกียร์อัตโนมัติ 6 สปีด โครงสร้างตัวถังรถเป็นแบบ body-frame-integral หรือ BFI ที่มีความเสถียรภาพสูง ซึ่งพัฒนาโดยทีมวิศวกรของเชฟโรเลต (Chevrolet)
เชฟโรเลต โซนิค ใช้เครื่องยนต์ 1.4 ลิตร DOHC - Double Overhead Camshaft ของ จีเอ็ม รองรับการเติมน้ำมันชนิด E20 ระบบ Double CVC - Continuously-Variable Cam-phasing ช่วยเพิ่มประสิทธิภาพในการส่งกำลังของเครื่องยนต์ ระบบหัวฉีดน้ำมันแบบใหม่ และเซ็นเซอร์ตรวจสอบระดับออกซิเจน ควบคุมการจ่ายน้ำมันให้ประหยัด มีประสิทธิภาพ และลดมลภาวะ โดยเชฟโรเลต โซนิค ที่ผลิตในประเทศไทย (Thailand) มีให้เลือกทั้งหมด 3 แบบ คือ รุ่นธรรมดา LS, รุ่นกลาง LT และรุ่นออพชั่นเต็มสูบ LTZ นอกจากตลาดในประเทศไทยแล้ว ศูนย์การผลิตจีเอ็ม จังหวัดระยองยังจะเป็นศูนย์กลางการผลิตเชฟโรเลต โซนิคส่งออกจำหน่ายสู่ประเทศอินโดนีเซีย (Indonesia) ประเทศมาเลเซีย (Malaysia) และ ประเทศฟิลิปปินส์ (Philippines) อีกด้วย
เครื่องยนต์ของรถเชฟโรเลต โซนิคแบบนอทช์แบ็ค และ แบบแฮทช์แบ็ค
เครื่องยนต์เบนซิน ECOTEC แบบดับเบิลโอเวอร์เฮดแคมชาฟท์ (DOHC) แถวเรียง 4 สูบ 16 วาล์ว พร้อมวาล์วแปรผัน Double CVC หัวฉีดมัลติพอยท์ซีเควนเชียล (MPFI) ปริมาตรความจุ 1,598 ซีซี ให้กำลัง 115 แรงม้า ที่ 6,000 รอบ / นาที แรงบิดสูงสุด 155 นิวตัน-เมตร ที่ 4,000 รอบ / นาที รองรับพลังงานทางเลือก E85
เครื่องยนต์เบนซินประมาตรความจุ 1,398 ซีซี ให้กำลัง 100 แรงม้าที่ 6,000 รอบ / นาที แรงบิดสูงสุด 130 นิวตัน-เมตร ที่ 4,o00 รอบ / นาที ระบบส่งกำลังน้ำหนักเบาที่มีประสิทธิภาพสูง ทั้งในระบบเกียร์ธรรมดา 5 สปีด และเกียร์อัตโนมัติ 6 สปีด แบบ DSC (Driver Shift Control)
เชฟโรเลต อาวีโอ (T250)
เชฟโรเลต โซนิค (T300)
รุ่นรถยนต์เชฟโรเลตที่มีจำหน่ายในประเทศไทย ประกอบไปด้วย

เชฟโรเลต โซนิค นอทช์แบ็ค 4 ประตู (Chevrolet Sonic NB)
Chevrolet Sonic เชฟโรเลต โซนิค NB 1.4 LS MT
Chevrolet Sonic เชฟโรเลต โซนิค NB 1.4 LS AT
Chevrolet Sonic เชฟโรเลต โซนิค NB 1.4 LT AT
Chevrolet Sonic เชฟโรเลต โซนิค NB 1.6 LT AT
Chevrolet Sonic เชฟโรเลต โซนิค NB 1.6 LTZ AT
เชฟโรเลต โซนิค แฮทช์แบ็ค 5 ประตู (Chevrolet Sonic HB)
Chevrolet Sonic เชฟโรเลต โซนิค HB 1.4 LT AT
Chevrolet Sonic เชฟโรเลต โซนิค HB 1.6 LTZ AT
ยุติการผลิตและจำหน่าย (พ.ศ. 2563)

Chevrolet (เชฟโรเลต) หนึ่งในบริษัทในเครือ General Motors บริษัทผู้ผลิตรถยนต์จากสหรัฐอเมริกา เปิดเผยว่าพวกเขากำลังจะยุติการผลิต Chevy Sonic รถยนต์ราคาย่อมเยาของค่ายภายในปี 2020 อย่างแน่นอน
โดยสาเหตุก็เพราะ Chevy Sonic รถยนต์ขนาดเล็กที่มีทั้งแบบซีดาน และแฮทช์แบค ไม่สามารถทำการตลาดได้ในระยะหลัง โดยไตรมาสแรกของปีนี้ขายได้เพียงแค่ 4,341 คันทั่วสหรัฐฯ ถือว่าน้อยมากๆ เมื่อเทียบกับยอดขายของแบรนด์ทั้งหมด 71,247 คัน
ทั้งนี้ Sonic เป็นรถยนต์ที่มีราคาจำหน่ายย่อมเยาที่สุดของ Chevrolet ด้วยค่าตัวเริ่มต้นเพียง 16,170 เหรียญสหรัฐเท่านั้น ขณะที่ลูกค้าราว 30% มีอายุไม่ถึง 35 ปีซึ่งถือว่าเป็นคนรุ่นใหม่ แต่กระนั้นยอดขายของรถซับคอมแพ็กต์รุ่นนี้ลดลงจาก 93,518 คันในปี 2014 เหลือ 30,290 คันในปี 2017
เชฟโรเลตเปิดเผยว่า Chevy Sonic ได้กลายเป็นตลาดที่ได้เห็นความต้องการลดลงอย่างมากในช่วงไม่กี่ปีที่ผ่านมา เพราะตลาดรถยนต์ในปัจจุบันมีความสนใจในรถครอสโอเวอร์และ SUV และ บริษัท ตัดสินใจหยุดการผลิตรถยนต์คันนี้ในเดือนตุลาคม เมื่อวันที่ 20 ตุลาคม พ.ศ. 2563
เชลดอน แอเดิลเซิน

| เชลดอน แอเดิลเซิน |
| --- | --- |
แอเดิลเซิน เมื่อเดือนมิถุนายน ค.ศ. 2010
เกิด: เชลดอน แกรี แอเดิลเซิน 4 สิงหาคม ค.ศ. 1933(1933-08-04) บอสตัน, รัฐแมสซาชูเซตส์, สหรัฐ
เสียชีวิต: 11 มกราคม ค.ศ. 2021(2021-01-11) (87 ปี) แมลิบู, รัฐแคลิฟอร์เนีย, สหรัฐ
อาชีพ: ผู้ก่อตั้ง ประธาน และประธานเจ้าหน้าที่บริหารลาสเวกัสแซนด์
พรรคการเมือง: พรรคริพับลิกัน (ค.ศ. 1996–2021)
คู่สมรส: แซนดรา แอเดิลเซิน (หย่าร้าง) มิเรียม แอเดิลเซิน (สมรส 1991)
บุตร: 5 คน
เชลดอน แกรี แอเดิลเซิน (อังกฤษ: Sheldon Gary Adelson; ออกเสียงว่า /ˈædəlsən/; 4 สิงหาคม ค.ศ. 1933 – 11 มกราคม ค.ศ. 2021) เป็นนักธุรกิจ นักลงทุน และมหาเศรษฐีใจบุญชาวอเมริกัน เป็นผู้ก่อตั้ง ประธาน และประธานเจ้าหน้าที่บริหารบริษัทลาสเวกัสแซนด์ (Las Vegas Sands Corporation) เจ้าของกาสิโนมารีนาเบย์แซนส์ในประเทศสิงคโปร์ และบริษัทเวเนเชียนมาเก๊าจำกัด เจ้าของเดอะเวเนเชียนและศูนย์ประชุมและนิทรรศการแซนด์ในเมืองลาสเวกัส สหรัฐอเมริกา นอกจากนี้ยังมีธุรกิจหนังสือพิมพ์ เป็นเจ้าของมูลนิธิแอเดิลเซิน และสมาชิกคนสำคัญของพรรคริพับลิกัน
ในเดือนกันยายน ค.ศ. 2020 นิตยสาร ฟอบส์ ประเมินสินทรัพย์สุทธิของแอเดิลเซินที่มูลค่า 33.5 พันล้านดอลลาร์สหรัฐ ทำให้เขาเป็นบุคคลที่ร่ำรวยที่สุดอันดับที่ 28 ของโลก
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ เชลดอน แอเดิลเซิน
วิกิคำคม มีคำคมที่กล่าวโดย หรือเกี่ยวกับ เชลดอน แอเดิลเซิน
เชสเตอร์

ถนนในเชสเตอร์
เชสเตอร์ (อังกฤษ: Chester) เป็นนครในมณฑลเชชเชอร์ ประเทศอังกฤษ ตั้งอยู่บนฝั่งแม่น้ำดี ใกล้กับชายแดนของเวลส์ มีประชากร 118,925 คน ได้รับสถานะเป็นเมืองในปี ค.ศ. 1541 เชสเตอร์มีอาคารในยุคกลางหลายแห่ง แต่มีบางอาคารบริเวณกลางเมืองที่ได้รับบูรณะในสมัยวิกตอเรีย เชสเตอร์เป็นหนึ่งในเมืองที่มีการรักษากำแพงเมืองที่ดีที่สุดในอังกฤษ
เช ชาลส์

| ข้อมูลส่วนตัว |
| --- | --- | --- | --- |
ชื่อเต็ม:  เช เอ็มมานูเอล ชาลส์
วันเกิด:   (2003-11-05) 5 พฤศจิกายน ค.ศ. 2003 (21 ปี)
สถานที่เกิด:  แมนเชสเตอร์ ประเทศอังกฤษ
ส่วนสูง:  1.89 m (6 ft 2 1⁄2 in)
ตำแหน่ง:  กองกลาง
ข้อมูลสโมสร
สโมสรปัจจุบัน:  เซาแทมป์ตัน
หมายเลข:  24
สโมสรเยาวชน
2011–2023:  แมนเชสเตอร์ซิตี
สโมสรอาชีพ*
| ปี |  ทีม |  ลงเล่น |  (ประตู) |
| 2023 |  แมนเชสเตอร์ซิตี |  1 |  (0) |
| 2023– |  เซาแทมป์ตัน |  32 |  (0) |
ทีมชาติ‡
| 2018 |  ไอร์แลนด์เหนือ อายุไม่เกิน 16 ปี |  2 |  (0) |
| 2021 |  ไอร์แลนด์เหนือ อายุไม่เกิน 19 ปี |  4 |  (0) |
| 2021– |  ไอร์แลนด์เหนือ อายุไม่เกิน 21 ปี |  2 |  (0) |
| 2022– |  ไอร์แลนด์เหนือ |  17 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 17:25, 27 เมษายน ค.ศ. 2024 (UTC) ‡ ข้อมูลการลงเล่นและประตูให้แก่ทีมชาติล่าสุด ณ วันที่ 23:24, 11 มิถุนายน ค.ศ. 2024 (UTC)
เช เอ็มมานูเอล ชาลส์ (อังกฤษ: Shea Emmanuel Charles; เกิด 5 พฤศจิกายน ค.ศ. 2003) เป็นนักฟุตบอลอาชีพที่เล่นตำแหน่งกองกลางให้แก่สโมสรฟุตบอลเซาแทมป์ตันและทีมชาติไอร์แลนด์เหนือ
ประวัติ

เช ชาลส์เกิดที่เมืองแมนเชสเตอร์ เขาเริ่มเล่นฟุตบอลโดยเข้าร่วมสถาบันเยาวชนของแมนเชสเตอร์ซิตีตั้งแต่อายุ 7 ขวบ เขามีเชื้อสายไอร์แลนด์เหนือผ่านทางแม่ของเขา
ระดับสโมสร > แมนเชสเตอร์ซิตี

เขากลายเป็นผู้เล่นคนสำคัญของทีมอายุไม่เกิน 23 ปี ในฤดูกาล 2021–22 โดยคว้าแชมป์พรีเมียร์ลีก 2 ในขณะที่ยังเล่นกับทีมยู-18 และคว้าแชมป์พรีเมียร์ลีก ยู-18 ดิวิชัน 1 อีกด้วย ในระหว่างฤดูกาลนั้น แป็ป กวาร์ดิออลา เรียกตัวเขาไปร่วมซ้อมกับทีมชุดใหญ่เป็นครั้งแรก
ในวันพุธที่ 22 กุมภาพันธ์ ค.ศ. 2023 ชาลส์มีชื่อเป็นตัวสำรองในเกมยูฟ่าแชมเปียนส์ลีกรอบ 16 ทีมสุดท้ายของซิตีที่ไปเยือนแอร์เบ ไลพ์ซิช ในวันอาทิตย์ที่ 28 พฤษภาคม ค.ศ. 2023 ชาลส์เปิดตัวในพรีเมียร์ลีกโดยเป็นตัวสำรองในนาทีที่ 63 ในการแข่งขันนัดสุดท้ายของฤดูกาลที่พบกับเบรนต์ฟอร์ดด้วยความพ่ายแพ้ 0–1
สถิติอาชีพ > สโมสร

| สโมสร | ฤดูกาล | ลีก> ดิวิชัน | ลีก> ลงเล่น | ลีก> ประตู | เอฟเอคัพ> ลงเล่น | เอฟเอคัพ> ประตู | อีเอฟแอลคัพ> ลงเล่น | อีเอฟแอลคัพ> ประตู | ยุโรป> ลงเล่น | ยุโรป> ประตู | อื่น ๆ> ลงเล่น | อื่น ๆ> ประตู | รวม> ลงเล่น | รวม> ประตู |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| แมนเชสเตอร์ซิตี อายุไม่เกิน 21 ปี | 2021–22 | — | — | — | — | — | — | — | — | — | 2 | 0 | 2 | 0 |
| แมนเชสเตอร์ซิตี อายุไม่เกิน 21 ปี | 2022–23 | — | — | — | — | — | — | — | — | — | 3 | 0 | 3 | 0 |
| แมนเชสเตอร์ซิตี อายุไม่เกิน 21 ปี | รวม | รวม | — | — | — | — | — | — | — | — | 5 | 0 | 5 | 0 |
| แมนเชสเตอร์ซิตี | 2022–23 | พรีเมียร์ลีก | 1 | 0 | 0 | 0 | 0 | 0 | 0 | 0 | 0 | 0 | 1 | 0 |
| เซาแทมป์ตัน | 2023–24 | แชมเปียนชิพ | 32 | 0 | 4 | 0 | 1 | 0 | — | — | 1 | 0 | 38 | 0 |
| เซาแทมป์ตัน | 2024–25 | พรีเมียร์ลีก | 0 | 0 | 0 | 0 | 0 | 0 | — | — | — | — | 0 | 0 |
| เซาแทมป์ตัน | รวม | รวม | 32 | 0 | 4 | 0 | 1 | 0 | — | — | 1 | 0 | 38 | 0 |
| รวมทั้งหมด | รวมทั้งหมด | รวมทั้งหมด | 33 | 0 | 4 | 0 | 1 | 0 | 0 | 0 | 6 | 0 | 44 | 0 |
1 2  ลงเล่นในอีเอฟแอลโทรฟี
↑  ลงเล่นในรอบเพลย์ออฟของแชมเปียนชิพ
สถิติอาชีพ > นานาชาติ

| ทีมชาติ | ปี | ลงเล่น | ประตู |
| --- | --- | --- | --- |
| ไอร์แลนด์เหนือ | 2022 | 4 | 0 |
| ไอร์แลนด์เหนือ | 2023 | 9 | 0 |
| ไอร์แลนด์เหนือ | 2024 | 4 | 0 |
| รวม | รวม | 17 | 0 |
เกียรตืยศ

เซาแทมป์ตัน
EFL Championship play-offs: 2024
แหล่งข้อมูลอื่น

Profile[ลิงก์เสีย] ที่เว็บไซต์สโมสรฟุตบอลแมนเชสเตอร์ซิตี
Profile ที่เว็บไซต์สมาคมฟุตบอลไอริช
เช ชาลส์ – สถิติการลงแข่งจากสหภาพสมาคมฟุตบอลยุโรป (UEFA) (อังกฤษ)
เชลิเซอราตา

| เชลิเซอราตา ช่วงเวลาที่มีชีวิตอยู่: Middle Cambrian–Present, 508 – 0 Mya  PreꞒ Ꞓ O S D C P T J K Pg N      |
| --- | --- |

แมงดาแอตแลนติก (Limulus polyphemus) อยู่ในชั้น Merostomata เป็นเชลิเซอราตา ที่มีขนาดใหญ่ที่สุด

การจำแนกชั้นทางวิทยาศาสตร์
อาณาจักร:: Animalia
ไฟลัม:: Arthropoda
ไฟลัมย่อย:: Chelicerata Heymons, 1901

ชั้น
 Arachnida  Eurypterid †  Merostomata  Pycnogonida
ไฟลัมย่อยเชลิเซอราตา (ชื่อวิทยาศาสตร์: Chelicerata) หรือ เชลิเซอเรต (อังกฤษ: Chelicerate) เป็นไฟลัมย่อยของสัตว์ไม่มีกระดูกสันหลังในไฟลัมอาร์โธพอดา (Arthropoda) หรือ อาร์โธพอด ถือกำเนิดมาแล้วกว่า 600 ล้านปี
ลักษณะโดยรวมของสัตว์ในไฟลัมย่อยนี้คือ ไม่มีกราม และไม่มีหนวด ลำตัวแบ่งออกเป็น 2 ส่วน คือ เซฟาโลทอแรกซ์ และส่วนท้อง  เซฟาโลทอแรกซ์เป็นส่วนที่รวมส่วนหัวและส่วนอกเข้าไว้ด้วยกัน โดยมีเปลือกแข็งชิ้นเดียวคลุมอยู่เรียก คาราเพช ระยางค์ทั้ง 6 คู่ ประกอบด้วยระยางคู่แรกเป็นระยางค์หนีบ  ระยางค์คู่ที่ 2 คือ เพดิพาลพ์  ช่วยในการฉีกอาหาร ระยางค์อีก 4 คู่ เป็นขาเกิน ส่วนท้องไม่มีระยางค์ แบ่งออกเป็น 2 ชั้น ได้แก่
การจำแนก

ชั้นอะแรคนิดา (Arachnida) ประกอบด้วยสมาชิกในกลุ่มประมาณ 80,000 ชนิด อาศัยอยู่บนบก กระจายทั่วไป บางจำพวกเป็นปรสิตทั้งในพืชและสัตว์ ระบบแลกเปลี่ยนแก๊สมีการปรับตัวให้เหมาะสมกับการเปลี่ยนแปลงถิ่นที่อยู่ในน้ำมาเป็นบนบก โดยมีชั้นอีพิคิวติเคิลหุ้มด้วยไข ป้องกันการสูญเสียน้ำ ของเสียเป็นสารประกอบไนโตรเจนที่ไม่ละลายน้ำ สัตว์ในชั้นนี้แบ่งออกเป็น 13 อันดับ ที่รู้จักกันดีคือ แมงป่อง เป็นอะแรคนิดที่มีขนาดใหญ่ มีเพดิพาลท์ขนาดใหญ่และยาวเป็นก้ามหนีบด้วย ปลายสุดของส่วนท้องมีต่อมพิษ ด้านบนของส่วนหัวมีตา 1 คู่ อยู่บริเวณกึ่งกลางของคาราเพช และมีตาด้านข้างอีก 3 คู่ ในเวลากลางวันจะหลบซ่อนตัวใต้ก้อนหิน ขอนไม้ และออกหาเหยื่อในเวลากลางคืน พบได้ทั่วไปในเขตร้อน และแมงมุม มีประมาณ 32,000 ชนิด ส่วนท้องไม่มีปล้องเชื่อมต่อกับ เซฟาโรทอแรกซ์ เป็นรอยต่อคอดกิ่วชัดเจน เพดิพาลท์มีขนาดเล็กเหมือนขาเดิน แมงมุมมีตา 8 ตา ทางด้านหน้าของหัว แมงมุมบางชนิดสร้างใยได้ ใย เป็นโปรตีนที่มีกรดอะมิโนเรียงต่อซ้ำกัน ใยแมงมุมมีความแข็งแรงเทียบเท่าไนลอน แต่สามารถยืดยาวออกได้มากกว่าถึง 2 เท่า ต่อมสร้างใยตั้งอยู่ที่ส่วนท้องเปิดเข้าสู่อวัยวะชักใยเรียก สปินเนอเรท ที่ส่วนท้ายของท้อง ใยที่สร้างขึ้นเมื่อปล่อยออกมาจะมีลักษณะเป็นของเหลว เมื่อถูกกับอากาศเส้นใยจะแข็งตัวขึ้น แมงมุมใช้ใยในการดักจับเหยื่อ และช่วยผสมพันธุ์ และรวมถึงเห็บ และไร ซึ่งเป็นปรสิตของพืชและสัตว์ด้วย
ชั้นเมอโรสโรมาตา (Merostomata) สมาชิกในกลุ่มนี้ได้แก่ แมงดาทะเล ในปัจจุบันเหลือเพียง 5 ชนิด จัดว่าเป็นเชลิเซอราตาที่มีขนาดใหญ่ที่สุด มีความยาวถึง 60 เซนติเมตร ที่พบเป็นฟอสซิลยาวถึง 2 เมตร ด้านหลังของคาราเพชมีตาประกอบ 1 คู่ ด้านล่างของเซฟาโรทอแรกซ์เป็นที่ตั้งของระยางค์ทั้ง 6 คู่ โดยระยางค์ขา 3 คู่ มีลักษณะเป็นก้ามหนีบ ยกเว้นขาคู่สุดท้ายใช้ในการกวาดโคลน หรือทราย ปล้องส่วนท้องจะรวมกัน ด้านท้ายสุดจะยื่นยาวออกเป็นหาง ด้านล่างของส่วนท้องเป็นที่ตั้งของเหงือก 5 คู่ และมีแผ่นปิดเหงือก  แมงดาทะเลเป็นสัตว์ที่ใช้ระยางค์ขาคู่สุดท้ายดันขุดดินไปด้านหลังเพื่อฝังตัวลงในโคลนหรือทราย การดำรงชีวิตเป็นทั้งกินพืชและกินซาก รวมทั้งสัตว์ไม่มีกระดูกสันหลังที่มีลำตัวอ่อนนุ่ม
ชั้นพิคโนโกนิดา (Pycnogonida) ได้แก่ แมงมุมทะเล เป็นสัตว์ทะเลขนาดเล็กรูปร่างคล้ายปูหรือปูปลอม มีประมาณ 1,300 ชนิด ทั้งขนาดเล็ก และขนาดใหญ่ ส่วนใหญ่มี 8 ขา แต่บางชนิดมี 10 หรือ 12 ขา กินของเหลวหรือเนื้อเยื่อของดอกไม้ทะเล, ปะการัง, ฟองน้ำ รวมถึงทากทะเล
เชสเตอร์ มอร์ริส

| เชสเตอร์ มอร์ริส |
| --- | --- |
ในภาพยนตร์ Corsair (1931)
สารนิเทศภูมิหลัง
เกิด: 16 กุมภาพันธ์ ค.ศ. 1901(1901-02-16) จอห์น เชสเตอร์ บรูกส์ มอร์ริส นิวยอร์กซิตี รัฐนิวยอร์ก สหรัฐอเมริกา
เสียชีวิต: 11 กันยายน ค.ศ. 1970(1970-09-11) (69 ปี) นิวโฮป รัฐเพสซิลวาเนีย สหรัฐอเมริกา
คู่สมรส: Lillian Kenton Barker (1940-?) บุตร 1 คน Suzanne Kilborn (1927-1939) บุตร 2 คน (หย่า)
อาชีพ: นักแสดง
ปีที่แสดง: 1917–1970
เชสเตอร์ มอร์ริส (อังกฤษ: Chester Morris) (16 กุมภาพันธ์ ค.ศ. 1901 - 11 กันยายน ค.ศ. 1970) เป็นนักแสดงชาวอเมริกัน รับบทเป็นบอสตัน แบล็กกี ในซีรีส์ในคริสต์ทศวรรษ 1940 เขายังเคยได้รับการเสนอชื่อเข้าชิงรางวัลออสการ์ สาขานักแสดงนำชายยอดเยี่ยมจากเรื่อง Alibi (1929) กำกับโดย โรแลนด์ เวสต์ เขายังแสดงใน The Bat Whispers (1930) และ Corsair (1931), ที่กำกับโดยเวสต์เช่นกัน
เชอรีล โครว์

ระวังสับสนกับ เชอรีล โคล
| เชอรีล โครว์ |
| --- | --- |

ข้อมูลพื้นฐาน
ชื่อเกิด: เชอรีล ซูซานน์ โครว์
เกิด:  (1962-02-11) กุมภาพันธ์ 11, 1962 (62 ปี) Kennett, Missouri,  สหรัฐอเมริกา
แนวเพลง: ร็อก, ดนตรีคันทรี, ป็อปร็อก, บลูส์-ร็อก, ดนตรีโฟล์ก
อาชีพ: นักดนตรี, นักร้อง-นักแต่งเพลง
ช่วงปี: 1993–ปัจจุบัน
ค่ายเพลง: A&M Records

เว็บไซต์: Official Website
เชอรีล ซูซานน์ โครว์ (อังกฤษ: Sheryl Suzanne Crow) เกิดเมื่อวันที่ 11 กุมภาพันธ์ ค.ศ. 1962 เป็นนักร้อง นักแต่งเพลง นักดนตรี ชาวอเมริกัน แนวดนตรีของเธอผสมผสานเพลงร็อก เพลงคันทรี ป็อป และโฟล์ก เธอเคยได้รับรางวัลแกรมมี่มาแล้ว 9 รางวัล
เธอยังเคยแสดงร่วมกับเดอะโรลลิงสโตนส์ และเคยร้องคู่กับมิก แจ็กเกอร์ ไมเคิล แจ็กสัน อีริก แคลปตัน และคิด ร็อก นอกจากนี้โครว์ยังเคยบันทึกเพลงในเพลงประกอบภาพยนตร์หลายเรื่องอย่างเช่น Cars, Erin Brockovich และ Tomorrow Never Dies และเรื่องอื่น ๆ
เชน แบล็ก

| เชน แบล็ก |
| --- | --- |
แบล็ก ในงาน แซนดีเอโกคอมมิก-คอน 2018
เกิด:  (1961-12-16) ธันวาคม 16, 1961 (62 ปี) พิตต์สเบิร์ก, รัฐเพนซิลเวเนีย, สหรัฐ
ศิษย์เก่า: ยูซีแอลเอ
อาชีพ: นักแสดง ผู้ผลิตภาพยนตร์
ปีปฏิบัติงาน: 1986–ปัจจุบัน
บิดามารดา: พอล แบล็ก แพทริเซีย แอน แบล็ก
ญาติ: เทร์รี แบล็ก (น้องชาย)
เชน แบล็ก (อังกฤษ: Shane Black) เกิดเมื่อวันที่ 16 ธันวาคม ค.ศ. 1961 เป็นผู้ผลิตภาพยนตร์และนักแสดงชาวอเมริกัน เขาเป็นผู้เขียนภาพยนตร์เรื่อง ริกก์ส คนมหากาฬ (1987), แก๊งสู้ผี (1987), ริกก์ส คนมหากาฬ 2 (1989), อึดทะลุเพดานบ้า (1991), คนเหล็กทะลุมิติ (1993) และ ชาร์ลีน มหาประลัย (1996) ในฐานะนักแสดง แบล็กเป็นที่รู้จักกันเป็นอย่างดีในบทบาทริก ฮอว์กินส์ จากภาพยนตร์เรื่อง คนไม่ใช่คน (1987) เขายังกำกับภาพยนตร์เรื่องแรกของเขาคือเรื่อง ถึงคิวฆ่าดาราจำเป็น (2005) แบล็กยังคงเขียนและกำกับภาพยนตร์ซูเปอร์ฮีโรจักรวาลภาพยนตร์มาร์เวลเรื่อง มหาประลัยคนเกราะเหล็ก 3 (2013), ภาพยนตร์ตลก-โลดโผน กายส์...นายแสบมาก (2016) และภาพยนตร์ระทึกขวัญ-โลดโผน เดอะ เพรดเดเทอร์ (2018)
ผลงาน > ภาพยนตร์

| ปี | เรื่อง | ตำแหน่ง> ผู้กำกับ | ตำแหน่ง> เขียนบท | ตำแหน่ง> ผู้อำนวยการสร้าง | หมายเหตุ |
| --- | --- | --- | --- | --- | --- |
| 1987 | ริกก์ส คนมหากาฬ | ไม่ | ใช่ | ไม่ |  |
| 1987 | แก๊งสู้ผี | ไม่ | ใช่ | ไม่ |  |
| 1987 | คนไม่ใช่คน | ไม่ | ไม่มีเครดิต | ไม่ |  |
| 1989 | ริกก์ส คนมหากาฬ 2 | ไม่ | เขียนเรื่อง | ไม่ |  |
| 1991 | อึดทะลุเพดานบ้า | ไม่ | ใช่ | ฝ่ายบริหาร |  |
| 1993 | คนเหล็กทะลุมิติ | ไม่ | ใช่ | ไม่ |  |
| 1996 | ชาร์ลีน มหาประลัย | ไม่ | ใช่ | ใช่ |  |
| 2005 | ถึงคิวฆ่าดาราจำเป็น | ใช่ | ใช่ | ไม่ |  |
| 2006 | อ.ว.อ.ล. | ไม่ | ใช่ | ฝ่ายบริหาร | ภาพยนตร์สั้น เครดิตเป็น ฮอลลี มาร์ตินส์ ผู้อำนวยการสร้างฝ่ายบริหารเป็น แฮร์รี่ ไลม์ |
| 2013 | มหาประลัยคนเกราะเหล็ก 3 | ใช่ | ใช่ | ไม่ |  |
| 2016 | กายส์...นายแสบมาก | ใช่ | ใช่ | ไม่ |  |
| 2018 | เดอะ เพรดเดเทอร์ | ใช่ | ใช่ | ไม่ |  |
| TBA | ด็อก แซนวิช | ใช่ | ใช่ | ไม่ |  |
ผลงาน > บทบาทการแสดง

| ปี | เรื่อง | บทบาท | หมายเหตุ |
| --- | --- | --- | --- |
| 1986 | ไนท์ ออฟ เดอะ ครีพส์ | ตำรวจในสถานีตำรวจ | ไม่มีเครดิต |
| 1987 | คนไม่ใช่คน | ริก ฮอว์กินส์ |  |
| 1988 | เดดฮีท | พลตระเวน |  |
| 1990 | ล่าตุลาแดง | ลูกเรือ ยูเอสเอส รูเบน เจมส์ | ไม่มีเครดิต |
| 1993 | โรโบคอป 3 | ดอนเนลลี |  |
| 1993 | ไมค์ เดอะ ดีเทคทีฟ | ไมค์ | ภาพยนตร์สั้น |
| 1994 | ไนท์ เรล์ม |  |  |
| 1997 | เพียงเธอ..รักนี้ดีสุดแล้ว | ไบรอัน, ผู้จัดการร้านกาแฟ |  |
| 1997 | แอน อลัน สมิธธี ฟิล์ม: เบิร์น ฮอลลีวูด เบิร์น | เป็นตัวเอง | คามิโอ |
| 2002 | เดอะ บอย สเก๊าท์ | ลูกน้องคนที่ 2 | ภาพยนตร์สั้น |
| 2007 | มังกี้ส์ |  |  |
| 2013 | หนังสั้นมาร์เวล: เอเจ้น คาร์เตอร์ | ดีแซนด์บอดี วอยซ์ | ภาพยนตร์สั้น, พากย์เสียง |
| 2015 | เอนี่ เดย์ | จีโน่ |  |
| 2016 | สวิง สเตท | ลู้ก |  |
| 2018 | ไวลด์ น็อตติ้ง | ฟิล | ภาพยนตร์สั้น |
ผลงาน > โทรทัศน์

| ปี | เรื่อง | ตำแหน่ง> ผู้กำกับ | ตำแหน่ง> เขียนบท | ตำแหน่ง> ผู้อำนวยการสร้าง | หมายเหตุ |
| --- | --- | --- | --- | --- | --- |
| 2015 | เอดจ์ | ใช่ | ใช่ | ใช่ | ภาพยนตร์โทรทัศน์ |
| 2016 | คู่มหากาฬ ซ่าส์สะท้านเมือง | ไม่ | เขียนเรื่อง | ไม่ | ตอน: "นำร่อง" |
ผลตอบรับ

ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 4 เรื่องของ เชน แบล็ก
| ปี | เรื่อง | รอตเทนโทเมโทส์ | เมทาคริติก | เมทาคริติก | ทุนสร้าง | รายได้ทั่วโลก |
| --- | --- | --- | --- | --- | --- | --- |
| 2005 | ถึงคิวฆ่าดาราจำเป็น |  86% (7.46/10) (182 รีวิว) |  | 72 (37 รีวิว) | $15,000,000 | $15,785,148 |
| 2013 | มหาประลัยคนเกราะเหล็ก 3 |  79% (6.98/10) (324 รีวิว) |  | 62 (44 รีวิว) | $200,000,000 | $1,214,811,252 |
| 2016 | กายส์...นายแสบมาก |  92% (7.62/10) (313 รีวิว) |  | 70 (51 รีวิว) | $50,000,000 | $62,788,218 |
| 2018 | เดอะ เพรดเดเทอร์ |  32% (4.99/10) (287 รีวิว) |  | 48 (49 รีวิว) | $88,000,000 | $160,542,134 |
| เฉลี่ย และ รวม | เฉลี่ย และ รวม |  72% (6.76/10) | 63 | 63 | $353 ล้าน | $1,453,926,752 |
0–59% คำวิจารณ์ที่นักวิจารณ์ไม่ชอบ  60–74% คำวิจารณ์ที่นักวิจารณ์ชอบ  75–100% คำวิจารณ์ที่นักวิจารณ์ชอบมาก
สีแดง 0–19 คำวิจารณ์ที่นักวิจารณ์ไม่ชอบเลย 20–39 คำวิจารณ์ที่นักวิจารณ์ไม่ชอบ สีส้ม 40–60 คำวิจารณ์ที่นักวิจารณ์ให้ปานกลาง สีเขียว 61–80 คำวิจารณ์ที่นักวิจารณ์ชอบ 81–100 คำวิจารณ์ที่นักวิจารณ์ชอบมาก
$ ดอลลาร์สหรัฐ
แหล่งข้อมูลอื่น

เชน แบล็ก ที่อินเทอร์เน็ตมูวีเดตาเบส
เชร็ค (แฟรนไชส์)

| เชร็ค |
| --- | --- |

สร้างโดย: ดรีมเวิกส์แอนิเมชัน
งานต้นฉบับ: เชร็ค (2001)
เจ้าของ: ดรีมเวิกส์แอนิเมชัน  (ยูนิเวอร์แซลพิกเจอส์)
ปี: ค.ศ. 2001–ปัจจุบัน
สร้างจาก: เชร็ค! โดย วิลเลียม สตีก
ภาพยนตร์และโทรทัศน์
ภาพยนตร์: ภาพยนตร์ชุดหลัก:   เชร็ค (2001)  เชร็ค 2 (2004)  เชร็ค 3 (2007)  เชร็ค สุขสันต์ นิรันดร (2010)  เชร็ค 5 (2026)  ภาพยนตร์ชุดแยก:   พุซ อิน บู๊ทส์ (2011)  พุซ อิน บู๊ทส์ 2 (2022) 
ละครโทรทัศน์: ดิแอดเวนเจอส์ออฟพุซอินบู๊ทส์ (2015–2018)
รายการโทรทัศน์พิเศษ:   สุขสันต์วันเชร็คมาส (2007)  สแคร์ดเชร็คเลส (2010) 
การแสดงละคร
มิวสิคัล: เชร็คเดอะมิวสิคัล (2008)
เกม
วิดีโอเกม:   แฟร์รีเทลฟรีกดาวน์ (2001)  เชร็ค (2001)  เทรเชอร์ฮันต์ (2002)  แฮสเซิลแอตเดอะคาสเซิล (2002)  ซูเปอร์ปาร์ตี (2002)  เชร็ค 2 (2004)  ซูเปอร์สแลม (2005)  สแมชเอ็นแครชเรสซิง (2006)  เชร็ค 3 (2007)  โอเกอส์แอนด์ดรอนคีส์ (2007)  เชร็คเอ็นโรล (2007)  เชร็ค สุขสันต์ นิรันดร (2010)  ฟรุตนินจา (2011)  พุซ อิน บู๊ทส์ (2011) 
เสียง
เพลงประกอบ: รายชื่อเพลงที่ปรากฏใน เชร็ค
เบ็ดเตล็ด
  เชร็ค 4-D (2003–ปัจจุบัน)  เอ็นชานเต็ดแอร์เวย์ส (2010–ปัจจุบัน)  เชร็คส์แฟร์แฟร์อะเวย์ (2012–2023)  พุซอินบู๊ทส์ไจแอนต์เจอร์นีย์ (2015–ปัจจุบัน)  ดรีมเวิกส์ทัวร์ (2015–ปัจจุบัน) 
* เชร็ค 4-D หรือรู้จักในชื่อ เชร็ค 3-D สำหรับการวางจำหน่ายในดีวีดีและ เดอะโกสต์ออฟลอร์ดฟาร์ควาด ในเน็ตฟลิกซ์
เชร็ค (อังกฤษ: Shrek) เป็นสื่อแฟรนไชส์อเมริกันสร้างโดย ดรีมเวิกส์แอนิเมชัน ดัดแปลงบางส่วนจากหนังสือภาพ เชร็ค! โดย วิลเลียม สตีก เมื่อ ค.ศ. 1990 แฟรนไชส์เน้นไปที่ตัวละคร เชร็ค โอเกอร์อารมณ์ร้ายแต่มีจิตใจดีที่ยอมรับภารกิจช่วยเหลือเจ้าหญิงอย่างไม่เต็มใจ ส่งผลให้เขาได้พบกับเพื่อนฝูงและการผจญภัยอีกมากมายในโลกเทพนิยาย แฟรนไชส์ประกอบด้วยภาพยนตร์แอนิเมชันสี่เรื่องได้แก่ เชร็ค (2001), เชร็ค 2 (2004), เชร็ค 3 และ เชร็ค สุขสันต์ นิรันดร (2010) ภาพยนตร์สั้นสี่มิติ เชร็ค 4-D ซึ่งแต่เดิมเป็นเครื่องเล่นในสวนสนุกเมื่อ ค.ศ. 2003 รายการโทรทัศน์พิเศษสองรายการ ได้แก่ สุขสันต์วันเชร็คมาส (2007) สำหรับเทศกาลคริสต์มาส และ สแคร์ดเชร็คเลส (2010) สำหรับเทศกาลฮาโลวีน ภาพยนตร์ชุดแยกเน้นไปที่ตัวละคร พุซ อิน บู๊ทส์ ประกอบด้วย พุซ อิน บู๊ทส์ (2011) และ พุซ อิน บู๊ทส์ 2 (2022) นอกจากนี้ยังมีการดัดแปลงเป็นละครเวทีมิวสิคัล แสดงที่ละครบรอดเวย์ ตั้งแต่ ค.ศ. 2008–2010
เดอะนิวยอร์กไทมส์ อธิบายเมื่อเดือนพฤษภาคม ค.ศ. 2010 ว่าตัวละครหลักในเชร็ค "ตระหนักรู้ได้อย่างยอดเยี่ยม" และกล่าวว่า "เกือบหนึ่งทศวรรษหลังจากภาพยนตร์ เชร็ค ภาคแรก พวกเขายังคงเป็นการผสมผสานระหว่างภาพ, บุคลิกภาพและเสียงที่มีความสำคัญและน่าดึงดูด เช่นเดียวกับตัวละครอื่น ๆ ในประวัติศาสตร์ของแอนิเมชัน" ภาพยนตร์ชุดประสบความสำเร็จในบ็อกซ์ออฟฟิศ โดยเป็นภาพยนตร์ชุดที่ทำเงินสูงสุดอันดับที่ 18 และภาพยนตร์แอนิเมชันชุดที่ทำเงินสูงสุดอันดับที่ 2
ภาพยนตร์

| ภาพยนตร์> ภาพยนตร์ชุดหลัก | วันฉายในสหรัฐ> ภาพยนตร์ชุดหลัก | กำกับโดย> ภาพยนตร์ชุดหลัก | เขียนบทภาพยนตร์โดย> ภาพยนตร์ชุดหลัก | เนื้อเรื่องโดย> ภาพยนตร์ชุดหลัก | อำนวยการสร้างโดย> ภาพยนตร์ชุดหลัก |
| --- | --- | --- | --- | --- | --- |
| เชร็ค | 18 พฤษภาคม ค.ศ. 2001 (2001-05-18) | แอนดรูว์ อดัมสันและวิกกี เจนสัน | เท็ด เอลเลียต, เทอร์รี รอสซิโอ, โจ สติลแมนและโรเจอร์ เอส. เอช. ชูลมาน | เท็ด เอลเลียต, เทอร์รี รอสซิโอ, โจ สติลแมนและโรเจอร์ เอส. เอช. ชูลมาน | แอรอน วอร์เนอร์, จอห์น เอช. วิลเลียมส์และเจฟฟรีย์ แคตเซนเบิร์ก |
| เชร็ค 2 | 19 พฤษภาคม ค.ศ. 2004 (2004-05-19) | แอนดรูว์ อดัมสัน, เคลลี แอสบิวรีและคอนราด เวอร์นอน | แอนดรูว์ อดัมสัน, โจ สติลแมน, เจ. เดวิด สเต็มและเดวิด เอ็น. ไวส์ | แอนดรูว์ อดัมสัน | แอรอน วอร์เนอร์, เดวิด ลิปแมนและจอห์น เอช. วิลเลียมส์ |
| เชร็ค 3 | 18 พฤษภาคม ค.ศ. 2007 (2007-05-18) | คริส มิลเลอร์ผู้กำกับร่วม: รามัน ฮุย | เจฟฟรีย์ ไพรซ์, ปีเตอร์ เอส. ซีแมน, คริส มิลเลอร์และแอรอน วอร์เนอร์ | แอนดรูว์ อดัมสัน | แอรอน วอร์เนอร์ |
| เชร็ค สุขสันต์ นิรันดร | 21 พฤษภาคม ค.ศ. 2010 (2010-05-21) | ไมค์ มิตเชลล์ | จอช เคลาส์เนอร์และดาร์เรน เลมเก | จอช เคลาส์เนอร์และดาร์เรน เลมเก | จีนา เชย์และเทเรซา เฉิง |
| เชร็ค 5 | 1 กรกฎาคม ค.ศ. 2026 (2026-07-01) | วอลต์ ดอร์นผู้กำกับร่วม: แบรด เอเบิลสัน | ไมเคิล แมกคัลเลอร์ส | ไมเคิล แมกคัลเลอร์ส | จีนา เชย์และคริส เมเลแดนดรี |
ภาพยนตร์ชุดแยก
| พุซ อิน บู๊ทส์ | 28 ตุลาคม ค.ศ. 2011 (2011-10-28) | คริส มิลเลอร์ | ทอม วีลเลอร์ | ไบรอัน ลินช์, วิลล์ เดวีส์และทอม วีลเลอร์ | โจ เอ็ม. อากีลาร์และลาติฟา อูอาอู |
| พุซ อิน บู๊ทส์ 2 | 21 ธันวาคม ค.ศ. 2022 (2022-12-21) | โจเอล ครอว์ฟอร์ดผู้กำกับร่วม: จานูเอล พี. เมอร์คาโด | พอล ฟิชเชอร์และทอมมี สเวิร์ดโลว์ | ทอมมี สเวิร์ดโลว์และทอม วีลเลอร์ | มาร์ก สวิฟท์ |
แหล่งข้อมูลอื่น

เว็บไซต์อย่างเป็นทางการ ที่ เวย์แบ็กแมชชีน (เก็บถาวร 2010-04-12)
เชลล์

เชลล์ (อังกฤษ: shell) ในทางคอมพิวเตอร์ หมายถึง โปรแกรมที่โต้ตอบผู้ใช้ และมักหมายถึงระหว่างผู้ใช้กับระบบปฏิบัติการ สามารถแบ่งได้เป็น แบบชุดคำสั่ง หรือคอมมานด์ไลน์ (command line interface, CLI) และแบบกราฟิก (graphic user interface, GUI)
แบบคำสั่งและแบบกราฟิกต่างก็มีข้อดีข้อเสียแตกต่างกัน แบบกราฟิกจะใช้ง่ายและเหมาะกับงานประเภทตกแต่งภาพและวิดีโอ ส่วนแบบคำสั่งเหมาะกับงานบางอย่าง โดยสามารถระบุต้องเจาะจงโดยละเอียดเช่นย้ายไฟล์โดยใช้ไวลด์การ์ด * เป็นต้น
เชลล์ที่ใช้ในไมโครซอฟท์วินโดวส์รุ่นหลัง ๆ จะเป็นวินโดวส์เอกซ์พลอเรอร์ ในขณะที่ในรุ่นเก่า ๆ จะเป็นโปรแกรมเมเนเยอร์
สำหรับยูนิกซ์ เชลล์มักหมายถึงเชลล์ยูนิกซ์ ที่ใช้สั่งทางคอมมานด์ไลน์ ตัวอย่างยูนิกซ์เชลล์ที่นิยม เช่น บอร์นเชลล์ คอร์นเชลล์ และ C เชลล์